KOMMISSIONENS GENNEMFØRELSESFORORDNING (EU) Nr. 120/2013

af 11. februar 2013

om registrering af en betegnelse i registret over beskyttede oprindelsesbetegnelser og beskyttede geografiske betegnelser ( (Khao Hom Mali Thung Kula Rong-Hai) (BGB))

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 3, litra b), og

ud fra følgende betragtninger:

Under henvisning til afgrænsningen af det geografiske område, hvor produktionen, forarbejdningen og emballeringen skal finde sted, påpegede Frankrig en uoverensstemmelse mellem enhedsdokumentet og Thailands nationale lovgivning, der gjorde det muligt at udføre forarbejdningen og emballeringen uden for det geografiske produktionsområde. Thailand anerkendte uoverensstemmelsen og ændrede både den nationale registrering og enhedsdokumentet med henblik på at afklare, at der kun er ét geografisk område, hvor produktionen, forarbejdningen og emballeringen kan finde sted.

Med hensyn til kravet om at emballeringen skal finde sted i produktionsområdet, gjorde Belgien, Frankrig, Italien, Nederlandene og Det Forenede Kongerige gældende, at dette krav ikke er velbegrundet og unødigt indskrænkende. Frankrig og Thailand opnåede enighed, efter at Thailand havde ændret enhedsdokumentet og givet bedre begrundelser for, hvorfor emballeringen skal finde sted i det afgrænsede geografiske område. Der er ikke opnået enighed herom mellem Thailand og Belgien, Italien, Nederlandene og Det Forenede Kongerige. Thailand har imidlertid ændret enhedsdokumentet og varespecifikationen og tilføjet en forklaring, der retter sig mere specifikt mod dette produkt.

VEDTAGET DENNE FORORDNING:

Artikel 1

Betegnelsen i bilag I til denne forordning registreres herved.

Artikel 2

Det ajourførte enhedsdokument findes i bilag II til denne forordning.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT L 343 af 14.12.2012, s. 1.

(2) EUT L 93 af 31.3.2006, s. 12.

(3) EUT C 169 af 29.6.2010, s. 7.

BILAG II

ENHEDSDOKUMENT

FORORDNING (EF) Nr. 510/2006 (1)

» « (KHAO HOM MALI THUNG KULA RONG-HAI)

EF-Nr.: TH-PGI-0005-0729-20.11.2008

BGB ( X ) BOB ( )

1. Betegnelse

» « (Khao Hom Mali Thung Kula Rong-Hai)

2. Medlemsstat eller tredjeland

Kongeriget Thailand

3. Beskrivelse af landbrugsproduktet eller fødevaren

3.1. Produkttype

Kategori 1.6. Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

Khao Hom Mali Thung Kula Rong-Hai er den ris, der produceres i Thung Kula Rong-Hai-området, som strækker sig over fem provinser i det nordøstlige Thailand. Den dyrkes af sorterne Khao Dawk Mali (KDML 105) og RD 15 og er en lysfølsom rå ris. Den kan være brun eller hvid (sleben ris).

Fysiske egenskaber

Risskaller: strågule.

Lange, slanke, transparente og skinnende.

Silkeglatte.

Vellugtende som pandanusblade.

Fysiske egenskaber Brune ris Hvide ris Længde (mm) > 7,0 > 7,0 Form (længde/bredde) > 3,2 > 3,2 Farve Gulbrun Hvid

Kemiske egenskaber

Vandindhold Ikke over 14 % Forurenende stoffer Ikke over 0,2 % Gule korn Ikke over 0,2 % Blanding af andre rissorter Ikke over 8 % Amylose (%) 14-16 % pH-værdi 6-7





Kemiske egenskaber (gennemsnitsværdier (± 5 %)) Brune ris Hvide ris Protein (%) 7,6 5,4 Vitamin B1 (mg/100g) 0,34 0,18 Vitamin B2 (mg/100g) 0,27 0,07 Vitamin B3 (mg/100g) 5,0 1,2 Jern (ppm) 28 16

Andre egenskaber

1. Kogeegenskaber (gennemsnitsværdier)

Kogetid 15-20 min. Forholdet mellem ris og vand ved tilberedning 1:1 eller 1:1.25

2. Aroma og smag

Den kogte ris har en duft af pandanusblade og en fløjlsagtig, svampet og let sød smag. Den har et let anstrøg af de tilsatte krydderier, når den tilberedes sammen med andre ingredienser. Nyhøstet ris af sorterne KDML 105 og RD 15 har en cremet, blød tekstur, når den er kogt.

3.3. Råvarer (kun for forarbejdede produkter)

Den udsæd, der anvendes til at producere Khao Hom Mali Thung Kula Rong-Hai, skal være dyrket i Thung Kula Rong-Hai.

Udsæden skal være cultivarer af Khao Dawk Mali 105 (KDML 105), Kor Khor eller RD 15, som fås fra risdepartementet eller udsædsproducenterne, dvs. landbrugsorganisationer eller private organisationer, der er certificeret af risdepartementet baseret på standarder for udsædsproduktion.

3.4. Foder (kun for produkter af animalsk oprindelse)

—

3.5. Specifikke etaper af produktionen, som skal finde sted i det afgrænsede geografiske område

Hele produktionscyklussen skal finde sted i det afgrænsede geografiske område for at sikre, at den udelukkende foregår under de geomorfologiske forhold, der er specielle for dette område. I betragtning af dyrkningsbetingelserne giver det sig selv, at hele den biologiske cyklus frem til høsten finder sted i det samme område, dvs. der hvor risen oprindeligt blev sået. For høsten gælder der særlige regler, der omfatter tidspunkter, fænologiske stadier og risens vandindhold, og som skal garantere produkthygiejnen og -sikkerheden og gøre det muligt at spore risen tilbage til oprindelsesområdet og i mange tilfælde endog også tilbage til den oprindelige producent. Forarbejdningen skal finde sted i Thung Kula Rong-Hai-området, som strækker sig over de fem provinser Roi Et, Surin, Sisaket, Mahasarakham og Yasothon.

3.6. Særlige regler vedrørende udskæring, rivning eller emballering osv.

Emballeringen skal finde sted i Thung Kula Rong-Hai-området, som strækker sig over de fem provinser Roi Et, Surin, Sisaket, Mahasarakham og Yasothon. Dermed får forbrugerne en effektiv garanti for risens oprindelse og kvalitet, og samtidig bevares indholdet af aromastoffet 2-acetyl-1-pyrrolin (som er på 0,1-0,2 mikrogram ude på marken), der er unikt for Khao Hom Mali dyrket inden for det afgrænsede geografiske område. Med henblik på at mindske mulig fortynding af denne koncentration, hvilket ville betyde, at den specielle aroma nedbrydes, og for at forhindre, at produktet forurenes eller forringes, er ompakning ikke tilladt.

3.7. Specifikke mærkningsregler

Pakningerne skal mærkes med vægt, pakkedato, rismøllens eller kooperativets navn.

Hver pakning skal være forsynet med betegnelsen » « og/eller »Khao Hom Mali Thung Kula Rong-Hai«.

Det thailandske GI-logo plus EU-logoet (efter EU-registrering) er også obligatoriske.

4. Præcis afgrænsning af det geografiske område

Det geografiske område, hvor alle produktionsstadier finder sted (såning, dyrkning, høst, formaling, emballering og mærkning), er Roi Et, Mahasarakham, Surin, Yasothon og Sisaket.

Som følge af de særlige vand- og jordbundsforhold, der kræves, ligger dyrkningsområdet i:

— Provinsen Roi Et, der omfatter 986 807 rai (6,25 rai = 1 hektar) jord i underdistrikter (tambon) på Thung Kula Rong-Hai-sletten i distriktet Kaset Wisai, Suwannabhumi, Pratumrat og Phonsai samt deldistriktet Nong He.

— Provinsen Surin, der omfatter 575 993 rai jord i underdistrikter på Thung Kula Rong-Hai-sletten i distriktet Ta Tum og Chumpol Buri.

— Provinsen Sisaket, der omfatter 287 000 rai jord i underdistrikter på Thung Kula Rong-Hai-sletten i distriktet Rasi Salai og deldistriktet Silalat.

— Provinsen Mahasarakham, der omfatter 193 890 rai jord i underdistrikter på Thung Kula Rong-Hai-sletten i distriktet Phayakaphum Pisai.

— Provinsen Yasothon, der omfatter 64 000 rai jord i underdistrikter på Thung Kula Rong-Hai-sletten i distriktet Maha Chanachai og Kor Wang.

5. Tilknytning til det geografiske område

5.1. Det geografiske områdes egenart

Thung Kula Rong-Hai-sletten er en stor slette i det nordøstlige Thailand, der strækker sig over fem provinser, nemlig Roi Et, Mahasarakham, Surin, Yasothon og Sisaket. Den omfatter i alt 2 107 690 rai (6,25 rai = 1 hektar) jord og blev tidligere kaldt Thung Mah Long eller Thung Pu Pa Lan.

Naturlige og menneskelige faktorer spiller en integrerende rolle i produktionen og især dyrkningen af Khao Hom Mali Thung Kula Rong-Hai. Knowhow spiller også en vigtig rolle i produktionen af denne ris fra udvælgelsen af kvalitetsudsæd til anvendelsen af passende dyrkningsmetoder, anlæggelsen af diger og opdelingen af rismarkerne i sektioner for at opdæmme tilstrækkeligt med vand til, at risen kan gro. Markerne tørlægges ca. 10 dage før høsten, hvor den modne ris skæres og tørres i to-tre dage for at reducere vandindholdet. Det er de naturlige faktorer og den lokale knowhow, der er bestemmende for kvaliteten af Khao Hom Mali Thung Kula Rong-Hai.

5.2. Produktets egenart

Khao Hom Mali Thung Kula Rong-Hai henviser til uafskallet, brun og sleben ris af de lysfølsomme rissorter Khao Dawk Mali (KDML 105), Kor Khor eller RD 15, som dyrkes i regntiden i Thung Kula Rong-Hai-området i Thailand, og som udsender en naturlig aroma.

Den eneste ris, der kan komme i betragtning til BGB, er ovennævnte sorter fra det afgrænsede geografiske område, da det kun er under disse forhold, at der kan produceres ris med et lavt amyloseindhold (14-16 %) og et amylopectinindhold på 86-84 %. Dermed absorberer risen kun en lille andel af det vand, som den koges i, samtidig med at der frigives smagsstoffer. Det er kun muligt at opnå disse fremragende egenskaber under de enestående geomorfologiske forhold, der findes i den nordøstlige del af Thailand (jordbunden, vandkvaliteten, antallet af solskinstimer, små temperaturudsving, køligt, tørt vejr i høstperioden m.v.).

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

De legendariske Kula-købmænd er ophav til navnet »Thung Kula Rong-Hai«. Ifølge overleveringen rejste en gruppe indfødte, der kaldtes Kula og var købmænd, på grund af det tørre vejr på den tørre årstid hen over den store slette for at sælge deres varer. De rejste, indtil de var udmattede, men uden stadig at være i stand til at nå over til den anden side. Det fik dem til at bryde sammen i gråd (»Rong-Hai« på thailandsk), hvoraf navnet »Thung Kula Rong-Hai« (»grædende Kula«-sletten) opstod.

Dyrkningen af Hom Mali-ris på Thung Kula Rong-Hai-sletten begyndte, efter at staten havde forbedret Hom Mali-rissorten og certificeret den i 1959 under navnet »Khao Dawk Mali 105«. Dyrkningen blev mere udbredt i 1979, da der i forbindelse med projektet for udveksling af risudsæd blev opfordret til at plante klisterris i Thung Kula Rong-Hai-området. Producenterne blev rådet til at udskifte den nye risudsæd hvert tredje år for at bevare udsæden ren.

Da risen var afhængig af regnvand, kunne den kun dyrkes en gang om året. Høsten fandt sted på den kolde årstid, hvor det er koldt og tørt (efter regntidens afslutning). Ifølge den lokale knowhow skal en oversvømmet rismark tørlægges ca. 10-15 dage før høsten for at få ris af en god fysisk kvalitet med lange, slanke, klare og faste korn. Den kogte ris skal være blød og vellugtende. Denne metode giver kombineret med god landbrugspraksis »Khao Hom Mali Thung Kula Rong-Hai« dens enestående kvalitet, der adskiller den fra Hom Mali-ris dyrket i andre områder, og som anerkendes af de handlende og forbrugerne både i producentlandet selv og internationalt.

Den let saltholdige jord i det nordlige Thailand, områdets kølige og tørre vejrforhold, de særlige rissorter, der anvendes (KDML 105 og RD 15), klimaet og jordens næringsstoffer stresser risen, så den frembringer aromastoffet 2-acetyl-1-pyrrolin (2AP), det samme stof, som fremkalder pandanusbladenes vellugt. Dette er naturens mirakelgave til »Khao Hom Mali Thung Kula Rong-Hai«.

Henvisning til offentliggørelsen af varespecifikationen

(artikel 5, stk. 7, i forordning (EF) nr. 510/2006).

(1) Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).